Burjassot incorpora mitjans electrònics per a l’elaboració i consulta de les actes de les sessions plenàries
2025-07-24

L’Ajuntament de Burjassot ha fet un pas més per a la modernització de la seua administració i per a facilitar als ciutadans la consulta de les actes que s’elaboren en els plens. Així, en la sessió plenària ordinària del mes de gener, el ple va aprovar per unanimitat de tots els grups la incorporació de mitjans electrònics en l’elaboració de les actes de les sessions del ple.

A partir d’ara, les actes es podran consultar en la Seu Electrònica de l’Ajuntament, en format “Audio Actes”, donant la possibilitat a les persones que les consulten, d’escoltar totes les intervencions de cadascun dels punts, en el cas de descarregar-se l’arxiu complet, o bé dirigir-se directament al punt que els interesse i escoltar tan sols aqueix. D’aquesta manera, les ciutadanes i els ciutadans consulten les actes d’una manera més ràpida i, a més, més precisa.

Els fitxers d’àudio que es pugen a la web municipal estaran certificats pel Secretari de l’Ajuntament donant així validesa als mateixos.